
Riigihanke „Narva  linna haridusasutustele  arvutitarkvara  hankimine 2017-2020“  hankemenetluse korraldamine
1. Asjaolud ja menetluse käik

31 augustil 2017 lõpeb hankeleping nr 3140807, millega renditi Narva linna haridusasutustele  arvutitarkvara (leping Microsofti 1118 tarkvara litsentsidele, mis katab paindlikult koolide, huvikoolide ja lasteaedade vajaduse Microsofti kontoritarkvarale MS Office) Microsofti 1118 litsentsi. 
NARVA LINNA ARENGUKAVA 2008–2020 (kinnitatud  Narva Linnavolikogu  26.09.2007 määrus 36) punktis 6.3.2. Muud tegevuskulud  (vt lk 75) on säte „Eelarvestrateegia perioodil linna asutuste ülesannete täitmisest tulenevad tegevused (k.a sõlmitavad lepingud) kavandatakse peamiselt 2016 aasta tasemel, lähtudes eelarve võimalustest ning prognoosivatest kuludest (sh minimumpalga tõus ja kommunaalteenuste hinnatõus). Kuna majandamiskulud on sh otseses seoses riigihangete tulemustega, võib nende maksumus ületada eelarvestrateegias planeeritud.“
2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Riigihangete seaduse § 10 lõige 1 punkti 2 kohaselt on riigihangete seaduses sätestatud korda kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes on riigihangete seaduse mõistes on hankija.

2.3 Kohaliku omavalitsuse üksuse finantsjuhtimise seaduse § 28 lõike 3 kohaselt võivad valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.

2.4. Narva Linnavolikogu 29.06.2000. a määrusega nr 36/16 «Narva linna põhimääruse kinnitamine» kinnitatud Narva linna põhimääruse punkti 5.7.1 kohaselt on Narva Linnavalitsusel õigus moodustada oma korraldusega alalisi ja ajutisi komisjone ning punkti 5.7.3 kohaselt linnavalitsuse ajutisi komisjone moodustatakse linnavalitsuse korraldusega üksikküsimuste läbitöötamiseks. Ajutise komisjoni tegevus lõppeb ülesande täitmisega.
3. Otsus

3.1. Korraldada ja viia läbi enne 01.septembrit 2017 E-riigihangete keskkonnas riigihange „Narva  linna haridusasutustele  arvutitarkvara  hankimine 2017-2020“.  
3.2. Määrata ülalnimetatud riigihankes hankijaks Narva Linnakantselei (registrikood 75008485 ) ning riigihanke eest vastutavaks isikuks Aarne Pärtels.
3.3. Volitada Narva Linnakantseleid, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga asjade ja teenuste hankeleping.

3.4.  Moodustada  riigihanke „Narva  linna haridusasutustele  arvutitarkvara  hankimine 2017-2020“ pakkumuste läbivaatamiseks, kvalifitseerimistingimustele vastavuse kontrolliks ja võtja väljaselgitamiseks komisjoni järgmises koosseisus: 

Komisjoni esimees Aarne Pärtels - Narva Linnakantselei infotehnoloogiateenistuse vanemspetsialist;

Üllar Kaljuste - Narva Linnakantselei juriidilise teenistuse juhataja;

Andrei Vargunin – Narva Linnavalitsuse Kultuuriosakonna infotehnoloog.

4. Rakendussätted
4.1. Korraldus jõustub seadusega sätestatud korras.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

